הוועד הלאומי
רקע והרכב הוועד הלאומי

בשנת 1920 נבחרה לראשונה אספת הנבחרים של היישוב היהודי בארץ ישראל באמצעות מערכת בחירות כללית שהתקיימה ביישוב. הוועד הלאומי נבחר על ידי אספת הנבחרים כרשות מבצעת המיישמת את החלטות האספה בכל שנה מחדש. מספר חברי הוועד הלאומי לא נקבע בתקנות הכנסת אלא בשיטת בחירות יחסית, כלומר מספר הנציגים של כל מפלגה בוועד הלאומי נקבע באופן יחסי לגודלה. אספת הנבחרים בחרה את הסגנים לוועד הלאומי, קבעה את המשימות והיעדים שעל הוועד הלאומי לבצע ואת מסגרת הזמן המוקצה לביצועם. חברי הוועד הלאומי התכנסו על פי רוב בתדירות של אחת לשישה שבועות על מנת לקבוע את אופן פעילותו. כדי לבצע את עבודתו ומשימותיו נעזר הוועד הלאומי בוועד פועל בן ארבעה עשר חברים ובוועדות מקצועיות שונות. חברי הוועד הפועל נבחרו מבין שורותיו של הוועד הלאומי, והוא שקבע את גודלו ואת משך תקופת פעילותו. שמו של הוועד הפועל הוחלף מאוחר יותר ל"הנהלה". ההנהלה הייתה נציגת הוועד הלאומי; היא קיימה את פעילויותיה למען מטרותיו של הוועד הלאומי והייתה הגוף המבצע את החלטותיו והמחויב בפניו. חלק מתפקידה היה להקים את מועצת הרבנות הראשית ואת ועדי הקהילות. היא לקחה גם חלק בתחום החינוך, הבריאות והעבודה הסוציאלית.
לאחר בחירתו של הוועד הלאומי הראשון התקיים כינוס של הוועדה הפועלת הזמנית, על מנת לקבוע את סדר היום באספת הוועד הלאומי הראשונה ואת הרכב הוועדות המקצועיות שיפעלו תחת סמכותו של הוועד הלאומי.
במושב הראשון של הוועד הלאומי בשנת 1920 נבחרה נשיאות הוועד, המורכבת משלושה חברי הוועד הפועל (המונה כאמור ארבעה עשר חברים). תקופה זו הייתה התקופה המעצבת של הוועד הלאומי, שכן כאן החלה התארגנות המערכת השלטונית. במושב השני, בשנת 1922, בוטלה הנשיאות והוחלט על בחירת ועד פועל המורכב משבעה חברים, אשר יבחרו מתוכם את היושב-ראש. יצחק בן-צבי הוא שהציע את רעיון ביטול הנשיאות וצמצום הוועד הפועל, מתוך אמונה שמתכונת זו יעילה יותר. תקופה זו הייתה התקופה הפורה ביותר לאורך כל שנות קיומו של הוועד הלאומי.
בבחירות לאספת הנבחרים הרביעית החרימו הספרדים ובני עדות המזרח את הבחירות.
| אספת נבחרים | חברי הנהלת הוועד | חברי הוועד | ממלאי מקום |
| --- | --- | --- | --- |
| אספת הנבחרים הראשונה (1920) |  יוסף אהרונוביץ', משה אוסטרובסקי, אטינגר, אהרון אייזנברג, דוד בן-גוריון, יצחק בן-צבי, אליהו ברלין, מאיר דיזנגוף, ד"ר הלוי, יעקב טהון, דוד ילין, ברל כצנלסון, יוסף מיוחס, חיים מרגלית-קלוריסקי, בן-ציון מאיר חי עוזיאל, אברהם חיים צוובנר, יהושע רדלר פלדמן, יוסף שפרינצק | בנימין אלקוצר, אפרים בלומנפלד, משה גליקין, יעקב האפט, זאב ז'בוטינסקי, יצחק טבנקין, נחום טברסקי, בצלאל יפה, שמואל לופו, מנשה מאירוביץ', חיים יעקב מרגובסקי, יצחק ספיר, יוסף פניז'יל, יהודה לייב פישמן, אברהם צארום, ישראל אבא ציטרון, שאול חנא קוק, דוד רמז, ישראל שוחט, שלמה שילר |  שלמה בוזגלו, ארתור בירם, י. בלוך, מאיר ג'יניאו, שלמה זלמן גיסין, דב הוז, רחל ינאית בן-צבי, שלום כהן, יהודה כהן, אברהם לוי, ד. ליבוביץ', חנה מייזל, שלום פחטר, אפרים ראובני |
| אספת הנבחרים השנייה (1925) |  משה אוסטרובסקי, חיים ארלוזורוב, צבי נחמיה בוטקובסקי, יצחק בן-צבי, אליהו ברלין, מאיר דיזנגוף, יעקב טהון, דוד ילין, בן ציון מוסינזון, יוסף מיוחס, חיים מרגלית-קלוריסקי, חיים סלומון, פנחס רוטנברג, דוד רמז | יוסף אהרונוביץ', עקיבא אטינגר, חיים ארלוזורוב, מנחם אוסישקין, דוד בן-גוריון, דוד בלוך, זכריה גלוסקא, ד"ר יעקב וינשל, אפרים ושיץ, זאב ז'בוטינסקי, נחום טברסקי, אברהם טביב, רחל ינאית בן-צבי, אסתר ייבין, לוי יצחק יונגסטר, ברל כצנלסון, עקיבא ליברכט, מאיר לניאדו, ישראל מרמינסקי, יהושע סופרסקי, שרה עזריהו, עדה פישמן, ישראל ליב פלסר, אברהם צארום, שלמה קפלנסקי, ד"ר פיליפ קורנגרין, מ. קרסו, זלמן רובשוב |  |
| אספת הנבחרים השלישית (1931) |  דוד אבולעפיה, משה אוסטרובסקי, משה איכילוב, ד"ר אריה אלטמן, אברהם אלמליח, יצחק בן-צבי, אליהו ברלין, מאיר ברלין, אליהו גולומב, דב הוז, אפרים ושיץ, גאורג לנדואר, הנרייטה סאלד, יהושע סופרסקי, אהרן ציזלינג, אברהם קצנלסון, פנחס רוטנברג, דוד רמז, יוסף שפרינצק, שלמה זלמן שרגאי | דוד אבישר, מנחם אוסישקין, חיים ארלוזורוב, דוד בן-גוריון, רפאל חיים הכהן, ש.ז. כהן, יוסף מיוחס, בן-ציון מוסינזון, דניאל סירקיס, עדה פישמן, אליעזר קפלן, ישעיהו שפירא |  יעקב אורי, שמחה אסף, יהודה בורלא, בצלאל ביוזינסקי, משה בילינסון, שמואל בן שבת, מאיר גרבובסקי, אברהם הרצפלד, יעקב טהון, שלמה יבנאלי, הלנה כגן, יוסף לוי, גולדה מאירסון, פנחס קפרא |
| אספת הנבחרים הרביעית (1944) |  משה אוסטרובסקי, מרדכי אורן, ישראל אידלסון, רפאל אלשיך, יצחק בן-צבי, אליהו ברלין, אליהו גולומב, מאיר גרבובסקי, זרח ורהפטיג, רחל כהן-כגן, סעדיה כובשי, צבי לוריא, גאורג לנדואר, נחום ניר, מנחם סולובייצ'יק, דוד צבי פנקס, אהרן ציזלינג, משה קלינבאום, אברהם קצנלסון, דוד רמז, מרדכי שטנר, יוסף שפרינצק, שלמה זלמן שרגאי | משה אונא, בבה אידלסון, בצלאל ביוזינסקי, דוד בר-רב-האי, עו"ד ישעיהו ברנשטיין, יוכבד בת-רחל, מאיר ברלין, ישראל גורפינקל, ישראל גלילי, משה גולדמן, אברהם האפט, המאירי (אוסטרובסקי), צבי הרמן, יצחק ורפל, שמואל זוכוביצקי, גרשון זק, נחום חת, אברהם טביב, אליהו לולו, גאורג לובינסקי, גולדה מאירסון, אריה נהיר, הרברט פרדר, עדה פישמן, מקס קרויצברגר, בן-ציון מאיר חי עוזיאל, חיים קרישפין, אליעזר ריגר, יעקב ריפתין, ברל רפטור, פנחס רשיש |  זאב אברמוביץ', יעקב אורי, חיה אורימן, מאיר אורליאן, שרה אשבל, יוסף ברץ, זאב בנין, בנקובר, יעקב בן-תור, בנימין דה-פריס, שמעון וסרמן, מיכאל חזני, יעקב חזן, בת-שבע חייקין, יצחק טבנקין, זלמן ירושלמי, ישראל ישעיהו, מאיר יערי, מ. כהן, בנימין לובוצקי, דוד ליבשיץ, יוסף לם, משה צבי נריה, יוסף נוסבאום, אברהם סגל, נתן פלמי, אליעזר פרלסון, אליעזר פראי, אברהם חיים צוובנר, יוחנן קאופמן, דוסיה קורן, פנחס רוזנבליט, פרופ' חיים יהודה רות |